Liyoneel Mesii ewii Barseloon caggal duuɓi noogay wonugol makko e ngal diɗɗal Españ. Oo latoowo balon Arjantin e FC Barseloon ko e alkamisa waynondiri
Saakitaama ñannde :
Yimɓe heewuɓe hari no tuɗi noppi mun fii humpitagol ko honno ngal gollidal maɓɓe wonirta. Buy no habbinoo ka ɓe ɓeyditi ngal huuwondiral. Liyoneel Mesii iwii Barsa diɗɗal ngal mo woni e mub gila hitaande ujune ɗiɗi. O wonii sabu ƴettugol ɓe deese laabi cappanɗe tati e jowi. Mesii joginooɗo dolokke lumoore sappo nden no haboraa cenɗe fow, tentinii Pari Sinjermin PSG walla Mancesteer Citii. Ko Pep Garjola eltaynooɗo Mesii Barsa jogii fewndoɗoo ngal tdiɗɗal Angleteere. Ɗen diɗɗi suuɗaani faale hinndagol oo arjantinaajo.
Sattugol njoddi Mesii no tawaa ko senndi-mo e Barseloon, sabu oo kippu ɓanginiino ciimtol ɓillaame maɓɓe e oo saahaɗoo.
Ko feeñi kon woni ko Mesii woni ko Barsa, hay gooto weltoraari ngal seedigal. Hooreejo Barseloon Jan Laporta waɗay hannde yewtere ngam hompitugol yiɓɓe Mesii e Barsa no ngal waynondiral sifori.
Ummu BAH
fuv_Latn fuv_Latn fuv_Latn fuv_Latn fuv_Latn ace_Latn